ROMÂNIA                                                                                                           
JUDEŢUL IAŞI                                               
MUNICIPIUL PAŞCANI                                                                                              
CONSILIUL LOCAL

HOTĂRÂRE

privind aprobarea proiectului „Sistem Informatic Integrat, portal şi infochioşc pentru eficientizarea managementului documentelor, al fluxurilor de activităţi şi al comunicării cu cetăţenii în cadrul Primăriei municipiului Paşcani”

Consiliul Local al municipiului Paşcani, judeţul Iaşi ;

Având în vedere referatul nr. 13744/22.08.2008 al Compartimentului Informatizare din cadrul aparatului propriu al Primarului Municipiului Paşcani, privind aprobarea implementării proiectului „Sistem Informatic Integrat, portal şi infochioşc pentru eficientizarea managementului documentelor, al fluxurilor de activităţi şi al comunicării cu cetăţenii în cadrul Primăriei municipiului Paşcani”;

Având în vedere avizele Comisiei de prognoze economico-sociale, buget, finanţe, industrie şi IMM-uri, a Comisiei de organizare şi dezvoltare urbanistică, realizarea lucrărilor publice, conservarea monumentelor istorice, protecţia mediului, ecologie, patrimoniu, a Comisiei juridice, ordine publică, drepturile omului si libertăţi cetăţeneşti, a Comisiei pentru programe europene şi atragere de fonduri  structurale, relaţii externe, a Comisiei de administraţie publică, a Comisiei pentru sănătate, muncă, protecţie socială şi combaterea sărăciei şi a Comisiei pentru agricultură, silvicultură, prestări servicii şi comerţ din cadrul Consiliului Local al municipiului Paşcani;
În conformitate cu procedurile de accesare a fondurilor din Programul Operaţional Sectorial „Creşterea Competitivităţii Economice”, aprobat prin Decizia Comisiei Europene nr. 3472/12.07.07, a prevederilor Ordonanţei Guvernului nr. 29 din 31 ianuarie 2007 privind modul de alocare a instrumentelor structurale, a prefinanţării şi cofinanţării alocate de la bugetul de stat cât şi a Ordinului nr. 911 din 10 august 2007 a Ministerului Economiei şi Finanţelor pentru aprobarea Normelor metodologice de aplicare a prevederilor O.G. nr. 29/2007.

În conformitate cu prevederile art. 36 alin. (4), lit. a), din Legea nr. 215/2001, privind administraţia publică locală, republicată, cu modificările şi completările ulterioare;  


În temeiul art. 45 alin. (1) din Legea nr. 215/2001 privind administraţia publică locală, republicată, cu modificările şi completările ulterioare.

HOTĂRĂŞTE:

 Art.1 Se aprobă elaborarea proiectului „Sistem Informatic Integrat, portal şi infochioşc pentru eficientizarea managementului documentelor, al fluxurilor de activităţi şi al comunicării cu cetăţenii în cadrul Primăriei Municipiului Paşcani”, în cadrul Programului Operaţional Sectorial „Creşterea Competitivităţii Economice”, Axa III „Tehnologia Informaţiei şi Comunicaţiilor pentru sectoarele privat şi public”, Domeniul Major de Intervenţie 2 „Dezvoltarea şi creşterea eficienţei serviciilor publice electronice”, Operaţiunea 1: „Susţinerea implementării de soluţii de e-guvernare şi asigurarea conexiunii la broadband, acolo unde este necesar”.

Art.2 Se aprobă asigurarea de către Consiliul Local al municipiului Paşcani a cofinanţării locale de minim 2% din valoarea proiectului.

Art. 3 Prezenta hotărâre se comunică:

· Instituţia Prefectului judeţului Iaşi;

· Primarului municipiului Paşcani;

· Directiei Economice - Serviciul Buget, Financiar, Contabilitate

· Compartimentul Programe Europene si Atragere Fonduri Structurale;
· Compartiment Informatizare;
· Mass-media.

PREŞEDINTE DE ŞEDINŢĂ,                                                             Contrasemnează

                                                                                                                    SECRETAR,

            Consilier,                                                                                    MIRCEA ZUZAN

      LEONARD RUSU    

